CELEX: E2009P0002
Language: sl
Date: 2009-02-06 00:00:00
Title: Tožba Nadzornega organa Efte proti Islandiji, vložena 6. februarja 2009 (Zadeva E-2/09)

19.2.2009   
            
            
               SL
            
            
               Uradni list Evropske unije
            
            
               C 41/32
            
         Tožba Nadzornega organa Efte proti Islandiji, vložena 6. februarja 2009
   (Zadeva E-2/09)
   (2009/C 41/10)
   Nadzorni organ Efte, ki ga zastopata Bjørnar Alterskjær in Ólafur Jóhannes Einarsson, zastopnika za Nadzorni organ Efte, 35 Rue Belliard, B-1040 Bruselj, je 6. februarja 2009 na Sodišču Efte vložil tožbo proti Islandiji.
   Nadzorni organ Efte od Sodišča Efte zahteva, da:
   
               1.
            
            
               
                  ugotovi, da Republika Islandija s tem, ko v predpisanem roku ni sprejela potrebnih ukrepov, s katerimi bi v svoj notranji pravni red vključila Akt iz točke 66s poglavja VI Priloge XIII k Sporazumu o evropskem gospodarskem prostoru (Uredba Komisije (ES) št. 593/2007 z dne 31. maja 2007 o taksah in dajatvah, ki jih obračunava Evropska agencija za varnost v letalstvu), kakor je bil prilagojen Sporazumu EGP s Protokolom 1 k Sporazumu, ni izpolnila svojih obveznosti iz člena 7 EGP,
               
               ter
            
         
               2.
            
            
               
                  Republiki Islandiji naloži plačilo stroškov tega postopka.
               
            
         Pravno in dejansko ozadje ter tožbeni razlogi, navedeni v podporo:
   
               —
            
            
               ta zadeva se nanaša na uredbo ES o taksah in dajatvah, ki jih obračunava Evropska agencija za varnost v letalstvu,
            
         
               —
            
            
               v členu 7 Sporazuma EGP je navedeno:
               
                  „Akti, navedeni ali vsebovani v prilogah k temu sporazumu ali v sklepih Skupnega odbora EGP, so za pogodbenice zavezujoči ter so ali postanejo del njihovega notranjega pravnega reda, in sicer:
               
               
                           (a)
                        
                        
                           
                              akt, ki ustreza uredbi EGS, postane kot tak del notranjega pravnega reda pogodbenic;
                           
                        
                     
                           (b)
                        
                        
                           
                              akt, ki ustreza direktivi EGS, prepušča organom pogodbenic, da izberejo obliko in način izvajanja.“,
                           
                        
                     
         
               —
            
            
               Nadzorni organ Efte trdi, da islandska vlada ni v predpisanem času prenesla uredbe v svoj pravni red.